Dokumenta numurs/ Versijas numurs

Turkish Airlines VDAR Privātuma paziņojums
1. Datu pārzinis
Türk Hava Yolları Anonim Ortaklığı (turpmāk “THY”, “Sabiedrība”, “Turkish Airlines” vai “Mēs”) kā
datu pārzinis velta vislielāko uzmanību savu klientu personas datu apstrādes likumīgai norisei. Mēsesam sagatavojuši šo personas datu apstrādes un aizsardzības Turkish Airlines VDAR Privātuma
paziņojumu (“Privātuma paziņojums”), lai nodrošinātu atbilstību Eiropas Savienības Vispārīgajai
datu aizsardzības regulai (“VDAR”) (Regula (ES) 2016/679).
Mūsu klientu personas datu drošība ir mūsu darbības pamatā. Tāpēc, lai novērstu jebkādu
nelikumīgu piekļuvi personas datiem vai to noplūdi, kā arī lai nodrošinātu ar mūsu klientiem saistīto
personas datu droši saglabāšanu, šie dati tiek nodoti tikai uzticamiem sadarbības partneriem un tikai
minimālā apjomā, piemērojot nepieciešamos drošības pasākumus saskaņā ar spēkā esošajiem
normatīvajiem aktiem.
Caurskatāmība ir viens no mūsu personas datu aizsardzības programmas vissvarīgākajiem
elementiem. Tāpēc mēs esam sagatavojuši šo paziņojumu, lai mūsu klientiem tiktu nodrošināta visa
iespējamā informācija personas datu apstrādes laikā, kuru mēs veicam, lai nodrošinātu atbilstību
normatīvo aktu prasībām, kā arī labākas klientu pieredzes nodrošināšanai. Papildu informācija parpersonas datu veidiem un personas datu apstrādes mērķiem ir sniegta šī Privātuma paziņojuma 5.
sadaļā.
Jautājums, kuram mēs arī veltām lielu uzmanību, ir klientu tiesības kontrolēt savus personas
datus. Mēs īstenojam pasākumus, lai nodrošinātu, ka mūsu klienti var pārvaldīt savas izvēles
saistībā ar saviem personas datiem, un mēs tās respektējam. Šis Privātuma paziņojums sniedz arī
jūsu datu aizsardzības tiesību aprakstu, tostarp par tiesībām iebilst pret noteiktu THY veikto apstrādi.
Plašāka informācija par jūsu tiesībām un to īstenošanu pieejama sadaļā “Kādas ir jūsu kā datu
subjekta tiesības?”.
Datu drošība, caurskatāmība un personu tiesības kontrolēt savus personas datus ir mūsu
darbības stūrakmeņi saistībā ar atbilstības VDAR nodrošināšanu. Tāpēc šajā Paziņojumā jūsu
ievērībai tiek piedāvāta detalizēta informācija par jūsu personas datu apstrādi.
2. Kontaktinformācija
Ja jums ir bažas par mūsu veikto jūsu datu apstrādi vai ja vēlaties atteikties no tiešā mārketingapiedāvājumiem, saskaņā ar spēkā esošajiem normatīvajiem aktiem jūs varat vērsties:
THY galvenajā birojā:e-pasts: https://www.turkishairlines.com/tr-tr/bilgi-edin/musteri-iliskileri/geribildirim/
tālrunis: +90 212 444 0 849
adrese: Türk Hava Yolları A.O. Genel Yönetim Binası, Yeşilköy Mah. Havaalanı Cad. No:3/1 34149
Istanbul, Turcija
Ja jūs dzīvojat Vācijā un jums ir kāds neatrisināts jautājums, jūs varat arī sazināties ar mūsu Vācijas
datu aizsardzības speciālistu:
e-pasts: https://www.turkishairlines.com/tr-tr/bilgi-edin/musteri-iliskileri/geribildirim/
tālrunis: +49 069 955171 22/53
adrese: Turkish Airlines Inc., Hamburger Allee 4 (Westendgate) 60486 FRANKFURT/M
Ja sazināsieties, izmantojot e-pastu, saziņa būs nešifrēta.
3. Kā mēs iegūstam jūsu personas datus?

Šis Privātuma paziņojums ietver mūsu apliecinājumus un skaidrojumus saistībā ar mūsu klientu un
citu fizisku personu, kuras sazinās ar mums, bet ne mūsu darbinieku, personas datu apstrādi
atbilstoši VDAR noteikumiem.
Mēs saglabājam tiesības grozīt šo Privātuma paziņojumu, lai nodrošinātu precīzu jaunāko
informāciju, kas attiecas uz ar personas datu aizsardzību saistītu praksi un noteikumiem. Papildus
tam, ja šajā Privātuma paziņojumā tiks veiktas būtiskas izmaiņas, datu subjekti par to tiks informēti
atbilstošā veidā.
Šis Privātuma paziņojums ir sagatavots nolūkā sniegt informāciju par to, kādus personas datus
Turkish Airlines apstrādā savas komercdarbības ietvaros, par apstrādes nolūkiem, personām, kurām
tiek nodoti personas dati un šādas nodošanas mērķiem. Privātuma paziņojums attiecas uz šādiem
personas datu iegūšanas kanāliem:
 zvanu centrs, rezervācijas biroji, reģistrācijas letes, kioski, izklaides sistēma lidojumu laikā,pieprasījumi un sūdzības, iekāpšanas kontrolpunkti, aptaujas, gadatirgi un notikumi; mutiski,rakstveidā vai elektroniski, kopumā vai daļēji izmantojot automatizētus vai neautomatizētus
līdzekļus; Turkish Airlines un Miles&Smiles īpašās pasažieru programmas tīmekļa vietne un mobilāslietotnes;
 Turkish Airlines produktu un pakalpojumu pārdošanai pilnvarotās aģentūras un interneta
pārdošanas kanāli, sociālie tīkli, pasažieru un klientu sarunas, SMS kanāli, datu analītika,
līgumslēdzēji, sadarbības/programmu partneri un citas aviosabiedrības; mutiski, rakstveidā
vai elektroniski, kopumā vai daļēji izmantojot automatizētus vai neautomatizētus līdzekļus; ja tiek pieprasīta pakalpojuma saņemšana, izmantojot iepriekšminētos kanālus; tīmekļa
vietne ar adresi turkishairlines.com (“Tīmekļa vietne”); programmatūra un lietotnes datoros
un citās viedierīcēs (“Lietotne”); sociālo tīklu profili, kurus administrē personas, kuras ir
pilnvarotas sniegt pakalpojumus Turkish Airlines vārdā (“Sociālie tīkli”), tūlītējāsziņojumapmaiņas platformas (“Ziņojumapmaiņas platformas”), kas darbojas kā Turkish
Airlines sniegto pakalpojumu starpnieki, piemēram, WhatsApp Business, Telegram,
Facebook Messenger, WeChat, BiP, utt., un citi kanāli, kas turpmāk tiks saukti “Digitālās
platformas”.
4. Kādus personas datus mēs iegūstam un apstrādājam?
Mūsu Sabiedrības apstrādātie personas dati var atšķirties atkarībā no tā, kāds ir ar mūsu Sabiedrību
nodibināto tiesisko attiecību raksturs. Šajā aspektā pastāv šādas Sabiedrības dažādos veidos,
tostarp digitālajā vidē, iegūto personas datu kategorijas:- Identitāte un kontaktinformācija: personas dati, piemēram, vārds, uzvārds, personas kods,
pases informācija un kontaktinformācija (piemēram, e-pasta adrese), telefona un mobilā telefona
numurs vai sociālo tīklu kontaktinformācija, kuru esat mums snieguši, izveidojot savus profilus,
rezervējot aviobiļetes vai piesakoties ekskluzīvajiem THY un tās partneru piedāvātajiem
pakalpojumiem. Papildu informācija par identitātes/pases datu apstrādi ir pieejama dokumentā“Turkish Airlines Personas datu aizsardzības paziņojums par identitātes/pases datu apstrādi”, kaspublicēts https://www.turkishairlines.com/en-tr/legal-notice/privacy-policy/processing-of-identitypassport-information/- Informācija par lidojumiem: informācija par rezervāciju vai biļetēm, vai cita ar lidojumu saistīta
informācija, piemēram, par veselības stāvokli vai maltīšu izvēli, ja nepieciešams;- Paplašināta pasažieru informācija (“API”): personas dati saistībā ar jūsu vārdu, uzvārdu,pilsonību, dzimšanas datiem, dzimumu, ceļojuma dokumentu veidiem un skaitu, tostarp toderīguma termiņiem un izdevējvalstīm;- Atrašanās vietas dati (atrašanās dati, ko iegūst, izmantojot vietas noteikšanas rīkus, piemēram,lidostas norādījumi, kartes skats, Turkish Airlines uzgaidāmā telpa, tuvākā automašīnu stāvvieta);- Informācija par ģimeni un radniecību (identifikācijas dati, kontaktinformācija, informācija
saistībā ar profesiju un izglītību, utt., par datu subjekta bērniem, laulāto, utt.);

- Klientu apkalpošanas informācija (personas dati, kas reģistrēti tādos kanālos kā zvanu centri,
kredītkaršu maksājumu izraksti, biļešu kases čeki, klientu norādījumi, tostarp par rezervāciju,
pirkumiem, atsaukšanu, atlikšanu un citām izmaiņām attiecībā uz ar personu saistītu norādījumu
vai pieprasījumu);- Apkalpošanas drošības informācija (informācija saistībā ar tīmekļa vietnes paroli utt., kassniegta, gūstot labumu no digitālajā vidē piedāvātajiem produktiem un pakalpojumiem);- Risku pārvaldības informācija (piemēram, valsts iestāžu sniegtās atbildes un izziņas uzdažādiem, ar datu subjektiem saistītiem pieprasījumiem, drošības pārbaužu izziņas par to, vai
jums nav aizliegta iekāpšana lidmašīnā, adrešu reģistrācijas sistēmas izziņas, IP sekošanas
izziņas);- Lūgumu/sūdzību pārvaldības informācija (piemēram, informācija un izziņas, kas iegūtas
saistībā ar lūgumiem un sūdzībām par mūsu produktiem vai pakalpojumiem, un informācija, kas
ietverta ziņojumos par mūsu struktūrvienību veikto lūgumu izskatīšanu);- Finanšu informācija (kredītkaršu/debetkaršu dati, informācija par bankas kontu, IBAN
informācija, informācija par atlikumu, kredīta atlikuma informācija un cita finanšu informācija);- Fiziskās vides drošības informācija (Sabiedrības fiziskās vides ieejas/izejas reģistrācija,
informācija par apmeklējumiem, kameru un balss ieraksti);- Tiesvedības un atbilstības informācija (informācija, kas sniegta tiesas un administratīvo iestāžu
informācijas pieprasījumos un lēmumos);- Revīzijas un pārbaužu informācija (informācija, kas saistīta ar jebkāda veida izziņām unprocesiem, kas attiecas uz mūsu juridisko prasību un tiesību īstenošanu saistībā ar datu subjektu);- Speciālās personas datu kategorijas (speciālo personas datu kategoriju apstrāde tiek
ierobežota ar apstākļiem, kas skaidri noteikti normatīvajos aktos un tiek veikta tikai tad, ja tā irnepieciešama Sabiedrības darbībai, piemēram, lai sniegtu jums palīdzību vai aprīkojumu, kasceļojuma laikā nepieciešams jūsu medicīnisko vajadzību nodrošināšanai, lai izpildītu jūsu
lūgumus, nodrošinātu drošību lidojuma laikā un atbilstību normatīvo aktu prasībām. Ja jūsureliģiskā pārliecība vai veselības stāvoklis nosaka jūsu maltīšu izvēli, mēs šo informāciju
neizmantojam nekādos citos nolūkos, kā vien jūsu maltīšu lūgumu izpildei);- Mārketinga informācija (piemēram, ziņojumi un izvērtējumi, kas ietver informāciju par datu
subjekta izvēlēm, gaumi, lietojumiem un ceļošanas paradumiem, un tiek izmantoti mārketinga
nolūkos, informācijas noteikšanai, sīkdatņu uzskaitei, datiem, kas ģenerēti datu bagātināšanas
darbību ietvaros, aptauju uzskaite, apmierinātības aptaujas, informācija un izvērtējums, kas iegūts
no kampaņām un tiešā mārketinga aktivitātēm);- Audio vizuālā informācija (fotogrāfijas, kameru un balss ieraksti, u.c.);- Dalībnieku programmas informācija: ja jūs esat biedrs, informācija par Miles&Smiles un Turkish
Airlines Corporate Club dalībnieku programmām.
Tāpat arī mēs varam saņemt informāciju par jums no trešajām personām, it īpaši:- API: ja esat veikuši rezervāciju ar ceļojumu aģentūras vai citas aviosabiedrības starpniecību, tās
var mums nosūtīt informāciju par jūsu vārdu, uzvārdu, pilsonību, dzimšanas datumu, dzimumu, kāarī jūsu ceļojuma dokumentu veidu, numuru, izdevējvalsti un derīguma termiņu,- Informāciju par lidojumu: ja esat veikuši rezervāciju ar ceļojumu aģentūras vai citas
aviosabiedrības starpniecību, tās nosūtīs mums jūsu rezervācijas vai biļetes informāciju, vai citu
informāciju saistībā ar jūsu lidojumiem, piemēram, par jūsu veselības stāvokli vai maltīšu izvēlēm.
5. Kāpēc mēs apstrādājam jūsu personas datus un kāds ir to lietojuma (apstrādes mērķa)tiesiskais pamatojums?
Mēs apstrādājam jūsu personas datus šādos nolūkos:- Lai izpildītu ar jums noslēgtu līgumu vai veiktu pasākumus saistībā ar šādu līgumu
(saskaņā ar VDAR 6.panta pirmās daļas (b) apakšpunktu). Tas ietver:

 Lidojumu rezervācijas un citu saistīto pakalpojumu pārvaldību:
Kad jūs rezervējat lidojumu, tostarp rezervācijas procesā, kas tiek veikts pie trešajām personām vaicitās tīmekļa vietnēs, tiek izveidots konts, no kura jūs varat pabeigt savu rezervāciju un pārvaldīt
savas izvēles saistībā ar lidojumu. Saistībā ar minēto, jūsu identitātes dati tiek apstrādāti, lai būtu
iespējams pārbaudīt jūsu identitāti reģistrējoties lidojumam, nogādājot bagāžu un drošības
pārbaudes punktos.
Papildus tam, jūsu personas dati var tikt apstrādāti arī laikā, kad jūs izmantojat lidostas
pakalpojumus, kas tiek sniegti kioskos, piemēram, lidojuma reģistrācijai, vietas izvēlei, vai saistībāar bagāžu vai kravu.
 Lidojumu pārvaldību un komunikāciju par lidojumu programmas ietvaros
nodrošinātajiem pakalpojumiem:
Lidojuma ietvaros mēs apstrādājam jūsu personas datus ar lidojumu saistītu pakalpojumu ietvaros,lai varētu apstiprināt jūs lidojuma biļeti, reģistrācijas procesus, sagatavot iekāpšanas karti uniekāpšanu lidmašīnā.
Jūsu personas datus ir atļauts apstrādāt tikai nolūkā sniegt informāciju par jūsu ceļojuma
organizēšanas pārbaudi, izmaiņām jūsu lidojuma programmā, reģistrācijas uzsākšanas datumu un
laiku, un saziņai par atgādinājumiem par jūsu nepabeigtajām rezervācijām.
 Saziņas nodibināšanu ar mūsu klientu un klientu attiecību pārvaldību:
Noteiktos apstākļos mums ir pienākums sniegt mūsu klientiem noteiktu informāciju par mūsu
lidojumiem. Piemēram, mums var būt pienākums nodibināt saziņu ar jums, izmantojot SMS, e-pastu
vai telefonu, lai nodotu informāciju par rezervāciju, biļetes iegādes apstiprinājumu, maksājuma vai
lidojuma informāciju. Papildus tam, ar klientiem, kuri saņem ar Lietotnes starpniecību sniegtos
pakalpojumus, saziņa var notikt ar lietotnes paziņojumu starpniecību.
 Dalības programmas: ja esat kādas programmas, it īpaši Miles&Smiles vai Turkish Airlines
Corporate Club dalībnieks, tas ietver tādu darbu veikšanu, kas ļauj jums izbaudīt attiecīgās
lojalitātes programmas pakalpojumus, kā arī atbilstošo uzņēmējdarbības procesu veikšanu.

 Kā tas nepieciešams mūsu uzņēmējdarbības veikšanai un mūsu leģitīmo interešu īstenošanai
(saskaņā ar VDAR 6.panta pirmās daļas (f) apakšpunktu), it īpaši:










Lūgumiem un izvērtējumiem: jūsu personas dati var tikt apstrādāti nolūkā veikt
nepieciešamos pasākumus, lai atbildētu uz jautājumiem, lūgumiem vai sūdzībām, ko mūsu
klienti iesnieguši digitālajā vidē, vai izmantojot citus mutiskus vai rakstveida kanālus.
Mums ir ārkārtīgi svarīgi mūsu klientu viedokļi. Tāpēc, lai izvērtētu mūsu pakalpojumu
kvalitāti, mums ir tiesības apstrādāt personas datus, izvērtējot atbildes, kuras klienti snieguši
uz klientu apmierinātības aptauju jautājumiem.
Krāpšanas novēršanai: mēs uzraugām klientu darbības atbilstoši spēkā esošajiem
normatīvajiem aktiem, lai novērstu, izmeklētu un/vai ziņotu par tādām izpausmēm kākrāpšana, terorisms, nepatiesas informācijas sniegšana, drošības incidenti vai noziedzīgs
nodarījums.
Informācijas tehnoloģiju infrastruktūras izveidei un informācijas drošības procesu unoperāciju izpildei un revīzijai: jūsu personas dati var tikt apstrādāti, lai nodrošinātu
atbilstību ar informācijas drošību saistītajai uzņēmuma politikai un kārtībai, informācijas
tehnoloģiju sistēmu pārvaldībai, kā arī to uzlabošanai un optimizācijai, šādas infrastruktūras
un sistēmu pieejamības un uzticamības nodrošināšanai, izmantojot rezerves kopiju
veidošanu un testēšanu, sniegto produktu un pakalpojumu uzlabošanai, tostarp statistikas
analīzei un pētījumiem par biļešu un ceļojuma operāciju sistēmām un programmām.
Finanšu un uzskaites operāciju veikšanai: jūsu personas dati var tikt apstrādāti ar mērķi
nodrošināt atbilstību informēšanas pienākumam, tostarp identitātes noteikšanai unpārbaudei, kā arī krāpniecisku darījumu novēršanai, maksājumu saņemšanai, unnepieciešamības gadījumā, izdevumu atlīdzināšanai.
Pakalpojumu pielāgošanai: programmu, pakalpojumu un produktu piedāvāšana, ieteikšana
un iepazīstināšana attiecīgajām personām un darbību veikšana to pielāgošanai attiecīgo
personu lietošanas paradumiem un vajadzībām.

Izmantošanas informācija: lai sniegtu mūsu klientiem labākus pakalpojumus un pielāgotu
mūsu pakalpojumus jūsu vajadzībām, mēs varam vērot jūsu lietošanas paradumus mūsu
tīmekļa vietnē un lietotnēs. Papildus tam, taču tikai pakalpojuma sniegšanas nolūkos, mēsvaram apstrādāt tādu informāciju, kā IP adrese, iekārtas modelis, u.c. saistībā ar iekārtām,kurās jūs attēlojat mūsu tīmekļa vietni vai kurās izmantojat mūsu lietotnes. Ja to nosaka
normatīvie akti, tad mārketinga un reklāmas aktivitātes, kas veicamas izmantojot tiešo saziņu
un profilēšanu, tiek veiktas tikai tad, ja esat devis savu piekrišanu.

 Normatīvajos aktos noteikto nolūku nodrošināšanai (saskaņā ar VDAR 6.panta pirmās daļas (c)apakšpunktu) (juridiskie pienākumi):Lai nodrošinātu atbilstību THY darbību noteicošajiem nacionālajiem un starptautiskajiem
normatīvajiem aktiem, un izpildītu pienākumus, kas izriet no attiecīgajiem normatīvajiem
aktiem. Atbildot uz valdības un izmeklēšanu veicošo tiesībsargājošo iestāžu pieprasījumiem.
Šādos gadījumos var tikt pieprasīts ievērot komerciālās vai ar nodokļiem saistītas
uzglabāšanas prasības vai izpildīt ar drošību saistītas prasības. Papildu informācija par
uzglabāšanas periodiem ir pieejama sadaļā “Cik ilgi jūs uzglabāsiet manus datus?”.
Datu nodošana imigrācijas iestādēm vai Federālās policijas birojiem (Paplašināta pasažieru
informācija vai Pasažieru datu noteikumi).

 Gadījumos, kad esat devuši savu piekrišanu (saskaņā ar VDAR 6.panta pirmās daļas (a)apakšpunktu):

Mārketinga pasākumi: ja to nosaka normatīvie akti, mēs ar jūsu piekrišanu nosūtam jums
tiešās tirdzniecības materiālus par mūsu attiecīgajiem produktiem un pakalpojumiem, kā arī
citiem mūsu, mūsu saistīto uzņēmumu un rūpīgi izvēlētu partneru sniegtiem produktiem un
pakalpojumiem;
Sīkdatnes: mēs izvietojam sīkdatnes un pielietojam līdzīgas tehnoloģijas saskaņā ar mūsu
Sīkdatņu paziņojumu un jums sniegto informāciju gadījumos, kad šādas tehnoloģijas tiek
izmantotas. Papildu informāciju lūdzam skatīt sadaļā “Sīkdatņu lietošana”;
Citi gadījumi: citos gadījumos, kad mēs lūdzam jūsu piekrišanu, mēs izmantojam šos datus
nolūkiem, kas tiek aprakstīti katrā šādā gadījumā, piemēram, kad iegūstam informāciju
saistībā ar jūsu veselības stāvokli vai reliģisko pārliecību.

Dažos gadījumos (piemēram, lai rezervētu lidojumu) informācijas sniegšana ir obligāta: ja attiecīgie
dati netiek sniegti, mums nav iespējams apstrādāt jūsu lūgumu. Ja informācijas sniegšana nav
atzīmēta kā obligāta (piemēram, tiešā mārketinga nolūkos), tad tās sniegšana ir brīvprātīga.
Piekrišanas atsaukšana vai citi iebildumi tiešajai tirdzniecībai:Gadījumos, kad paļaujamies uz jūsu sniegto piekrišanu, jums vienmēr būs iespējams šo piekrišanu
atsaukt, kaut gan mums varētu būt cits tiesisks pamats jūsu datu apstrādei citiem nolūkiem,
piemēram, kā jau minēts iepriekš. Jums ir pilnīgas tiesības jebkurā laikā atteikties no tiešāmārketinga, vai profilēšanas, kuru mēs veicam tiešā mārketinga vajadzībām. Šādas darbības jūs
varat veikt, sekojot instrukcijām, kas ietvertas paziņojuma saturā elektroniskas ziņas gadījumā, vaisazinoties ar mums, izmantojot turpmāk sniegto kontaktinformāciju.
Paļaušanās uz mūsu leģitīmajām interesēm:
Mēs esam veikuši interešu salīdzināšanas pārbaudes visai mūsu veiktajai datu apstrādei, ko mēsveicam, pamatojoties uz mūsu leģitīmajām interesēm, kā jau aprakstīts iepriekš. Jūs varat saņemt
informāciju par jebkuru mūsu veikto salīdzināšanas pārbaudi, sazinoties ar mums, izmantojot
turpmāk šajā Privātuma paziņojumā sniegto kontaktinformāciju.
6. Kam, kāpēc un uz kurieni mēs nosūtām jūsu personas datus?

Noteiktos apstākļos mums ir tiesības, saskaņā ar spēkā esošajiem normatīvajiem aktiem, nosūtīt
jūsu personas datus trešajām personām valsts ietvaros vai ārpus tām.
Trešās personas, kurām mēs varam nosūtīt jūsu datus, var tikt iedalītas šādās kategorijās:
 Mūsu sadarbības partneri vai piegādātāji valsts ietvaros vai ārpus tām: apsardzesuzņēmumi, sauszemes operāciju pakalpojumu sniedzēji lidostās, transporta pakalpojumu
sniedzēji apkalpošanai uz zemes un citiem papildus saistītajiem pakalpojumiem, globālās
izplatīšanas sistēmas, partneru aviosabiedrības, tostarp, bet ne tikai Star Alliance dalībnieces
aviosabiedrības, kas sniedz jums pakalpojumus savienoto lidojumu laikā.
 Ar lojalitātes programmu saistītie pakalpojumi: pilnais saraksts ir pieejams šeit:https://www.turkishairlines.com/en-tr/miles-and-smiles/program-partners/index.html
 Grupas uzņēmumi: vairākus THY piedāvātos pakalpojumus sniedz mūsu saistītie uzņēmumi unšajā kontekstā jūsu personas dati var tikt nodoti mūsu attiecīgajiem saistītajiem uzņēmumiem.
 Piegādātāji: jūsu personas dati var tikt nodoti arī pakalpojumu sniedzējiem-trešajām personām,it īpaši trešajām personām, kas nodrošina tīmekļa uzturēšanas, programmatūras, tehniskās
apkopes pakalpojumus, zvanu centriem, apsardzes uzņēmumiem un transporta pakalpojumu
sniedzējiem.
 Valsts iestādes, piemēram, civilās aviācijas un muitas iestādes un/vai tiesībsargājošo
iestāžu amatpersonas, kas pilnvarotas saskaņā ar valsts vai starptautiskajiem
normatīvajiem aktiem; piemēram, izpildinstitūcijas, izpildu un tiesu iestādes saistībā ar notiekošu
izmeklēšanu, vai dodoties uz Amerikas Savienotajām Valstīm - Savienoto Valstu Nacionālā
drošības padome, utt.
 Gadījumā, ja uzņēmums tiek pārdots vai integrēts citā uzņēmumā, jūsu dati tiks atklāti mūsu
konsultantiem un potenciālo pircēju konsultantiem, un tiks nodoti jaunajiem uzņēmuma
īpašniekiem.
Ja informācija tiek nosūtīta no EEZ uz teritoriju ārpus EEZ (piemēram, uz Turciju) un, ja ieinteresētā
puse vai komersants atrodas valstī, kas nav pakļauta ES Komisijas atbilstības lēmumam, tad datus
atbilstoši aizsargā ES Komisijas apstiprinātās līguma standartklauzulas vai komersanta apstrādātāja
saistošie uzņēmuma noteikumi.
Informācija par ES līguma standartklauzulām ir pieejama Eiropas Savienības tīmekļa vietnē:
https://eur-lex.europa.eu/LexUriServ/LexUriServ.do?uri=OJ:L:2010:039:0005:0018:DE:PDF
Trešo personu tīmekļa vietnes: Mūsu tīmekļa vietne var saturēt saites uz trešo personu tīmekļa
vietnēm, mikrovietnēm, spraudņiem un lietotnēm (tas ir, booking.com). Lūdzam ievērot, kaklikšķināšana uz šīm saitēm vai saišu izmantošana var ļaut trešajām personām iegūt vai nodot ziņas
par jums. Mēs nekontrolējam šādas trešo personu tīmekļa vietnes un neesam atbildīgi par viņuprivātuma paziņojumiem. Tāpēc, ikreiz, kad izmantojat šādas saites vai mikrovietnes, vai arī kad
atstājat mūsu tīmekļa vietni, lūdzu, iepazīstieties ar attiecīgās trešās personas privātuma
paziņojumu.
7. Cik ilgi jūs uzglabāsiet manus datus?
THY pakļaujas juridiskajām saistībām, kas nosaka datu uzglabāšanas termiņus saskaņā ar Turcijas
normatīvajiem aktiem, Eiropas normatīvajiem aktiem un, atkarībā no jūsu mītnes valsts vai nopiemērojamā likuma, attiecīgās valsts normatīvajiem aktiem (piemēram, ASV, Vācijas, Itālijas,
Spānijas, Šveices, utt.). Tā kā THY kā globāls uzņēmums ir izvietojies dažādās valstīs, unpiemērojamie likumi atšķiras, tad šie uzglabāšanas termiņi dažādās valstīs var būt atšķirīgi.
Jūsu personas dati tiek dzēsti, tiklīdz tie vairs nav nepieciešami konkrētajiem nolūkiem. Tomērdažreiz mums ir pienākums turpināt jūsu datu uzglabāšanu līdz likumdevēja vai uzraugošās iestādes
noteiktiem termiņiem un noteikto laika periodu, līdz pat 30 gadiem, kas var izrietēt no Turcijas
Komerclikuma, Nodokļu likuma, Turcijas Saistību tiesību likuma, kā arī atkarībā no citiem spēkāesošajiem Eiropas normatīvajiem aktiem un ES dalībvalstu nacionālajiem normatīvajiem aktiem.

Tāpat mums ir tiesības uzglabāt jūsu datus līdz likumā noteikto noilguma termiņu beigām (taču dažos
gadījumos līdz pat 30 gadiem), ar nosacījumu, ka tas ir nepieciešams juridisku prasību celšanai,īstenošanai vai aizstāvībai. Pēc tam attiecīgie dati tiek dzēsti parastā kārtībā.
Gadījumos, kad personas datus apstrādājam mārketinga nolūkos vai ar jūsu piekrišanu, mēs veicam
datu apstrādi līdz brīdim, kad jūs lūdzat mums to izbeigt un īsu brīdi pēc tam (lai ļautu mums realizēt
jūsu lūgumus). Tāpat arī mēs reģistrējam faktu, ka jūs esat lūguši mūs nesūtīt jums tiešā mārketingapiedāvājumus vai neapstrādāt jūsu datus, lai mums nākotnē būtu iespējams ievērot jūsu lūgumu.
8. Ar personas datu privātumu saistītie principi
Attiecībā uz visām datu apstrādes darbībām mūsu uzņēmums rīkojas saskaņā ar turpmāknosauktajiem principiem: “darbība atbilstoši likumam un labā ticībā”, “patiesums un atjauninātas
informācijas nodrošināšana”, “apstrāde konkrētiem, skaidriem un leģitīmiem nolūkiem”, “atbilstība,
ierobežojumi un proporcionalitāte saskaņā ar nolūku”, “uzglabāšana atbilstoši attiecīgajiem
normatīvajiem aktiem vai tik ilgi, cik nepieciešams attiecīgajam nolūkam”.
9. Sīkdatņu izmantošana
Turkish Airlines izmanto tehnoloģijas, kā piemēram, sīkdatnes, pikseļus, GIFs (“Sīkdatnes”) nolūkāuzlabot jūsu lietotāja pieredzi laikā, kad izmantojat mūsu tīmekļa vietnes vai lietotnes. Šo tehnoloģiju
izmantošana notiek saskaņā ar Likumu un citiem piemērojamiem noteikumiem, kuriem mēs esampakļauti.
Papildu informācijai par sīkdatnēm lūdzam skatīt Türk Hava Yolları Anonim Ortaklığı Sīkdatņu
privātuma paziņojumu, kas pieejams http://www.turkishairlines.com/en-tr/legal-notice/privacypolicy/cookies
10. Digitālo platformu izmantošanaBrīžos, kad izmantojat digitālās platformas, jūsu personas dati var tikt apstrādāti, lai pārvaldītu un
darbinātu Tīmekļa vietni, lai veiktu darbības ar Tīmekļa vietni un Lietotni saistītās lietotāju pieredzes
optimizēšanai un uzlabošanai, lai noteiktu, kā tiek izmantota Tīmekļa vietne, lai atbalstītu unveicinātu vietsaistītu rīku izmantošanu, pārvaldītu jūsu tiešsaistes kontus un informētu jūs par jūsuapkārtnē piedāvātajiem pakalpojumiem.
Ja jūs vēlaties saņemt piedāvātos produktus vai pakalpojumus, tad jūsu personas dati tiek apstrādāti
tikai, lai nodrošinātu jums šo produktu vai pakalpojumu saņemšanu.
11. CCTV (televizuālās uzraudzības sistēmas) izmantošana
Kad apmeklējat mūsu uzņēmuma telpas, ar CCTV palīdzību var tikt iegūti jūsu vizuālie un audio dati,
taču tie var tikt saglabāti tikai tik ilgi, cik tas nepieciešams turpmāk minēto nolūku nodrošināšanai.
Ar CCTV palīdzību tiek panākta jebkādu kriminālu darbību, kas nav atbilstošas normatīvajiem aktiem
un uzņēmuma politikai novēršana vai konstatēšana, uzņēmuma telpu un telpās esošā aprīkojuma
drošības saglabāšana, apmeklētāju un darbinieku labklājības aizsardzība. Mēs veicam visus
nepieciešamos tehniskos un administratīvos pasākumus saistībā ar jūsu personas datu, kas iegūti
izmantojot CCTV, drošību.
12. Kādas ir jūsu datu subjekta tiesības?
Saskaņā ar VDAR, jums ir šādas tiesības:

Uzzināt, vai tiek apstrādāti jūsu dati;
Pieprasīt papildu informāciju, ja jūsu personas dati tiek apstrādāti;

Uzzināt personas datu apstrādes nolūku un to, vai dati tiek apstrādāti atbilstoši šim
nolūkam;

Pieprasīt mūsu rīcībā esošo jūsu personas datu kopiju;



Uzzināt, kuriem saņēmējiem-trešajām personām jūsu dati tiek atklāti;

Pieprasīt nepilnīgu vai nekorektu apstrādājamo personas datu labošanu, kā arī pieprasīt,lai par to tiktu paziņots trešajām personām, kurām nosūtīti personas dati;

Pieprasīt personas datu dzēšanu vai iznīcināšanu, ja tie vairs nav nepieciešami nolūkam,kura vajadzībām tie tika iegūti, neskatoties uz datu apstrādi atbilstoši Likumam un citiem
spēkā esošajiem normatīvajiem aktiem, un pieprasīt, lai par to tiktu paziņots trešajām
personām, kurām nosūtīti personas dati;Saņemt jūsu mums līgumattiecību ietvaros vai ar jūsu piekrišanu sniegtos personas datus
strukturētā, mašīnlasāmā formātā, un lūgt mums nodot (portēt) šos datus citam pārzinim;



Celt iebildumus par negatīvām sekām, ko izjutāt apstrādāto personas datu analīzes, kas
veikta tikai ar automātiskiem līdzekļiem, rezultātā;

Celt iebildumus par jūsu personas datu apstrādi konkrētos apstākļos (it īpaši, ja mums nav
nepieciešams apstrādāt datus, lai nodrošinātu līgumisku vai citu juridisku prasību izpildi,
vai ja mēs izmantojam datus tiešā mārketinga vajadzībām);Ja jums ir neatrisinātas bažas, jums ir tiesības vērsties ar sūdzību ES datu aizsardzības
iestādē vietā, kurā jūs dzīvojat, strādājat, vai kur uzskatāt, ka ir noticis pārkāpums.

Saskaņā ar VDAR šīs tiesības var būt ierobežotas, piemēram, ja jūsu pieprasījuma izpildes
vajadzībām būtu jāatklāj citas personas dati, ja tas aizskartu trešās personas (tostarp mūsu) tiesības
vai ja jūs lūgtu mūs dzēst informāciju, kuras saglabāšanas pienākumu mums uzliek likums, vai arīkuras saglabāšanai mums ir pārliecinošas leģitīmas intereses. Ar šo saistītie izņēmumi ir ietverti
VDAR. Mēs informēsim jūs par attiecīgajiem mūsu darbības pamatojošajiem izņēmumiem, atbildot
uz jebkuru jūsu lūgumu.
THY nodrošina apstrādājamo personas datu bezmaksas kopiju (pirmajam lūgumam). Tomēr, jalūgums ir acīmredzami nepamatots vai pārmērīgs, mums ir tiesības pieprasīt saprātīgu samaksu,
kas atbilst jūsu lūguma radītajām administratīvajām izmaksām.
Ja jūs vēlaties izmantot savas tiesības, lūdzam norādīt, kuras konkrētās tiesības saskaņā ar 15. unturpmākajiem pantiem jūs vēlaties izmantot. Šim nolūkam mums nepieciešams jūs identificēt
personas identitātes noteikšanai. Lūdzam sniegt turpmāko informāciju, lai mums būtu iespējams jūs
identificēt: Vārds, uzvārds; Korespondences adrese; E-pasta adrese, un pēc izvēles - klienta numurs, rezervācijas kods vai biļetes numurs.
Ja jūs nosūtat mums savas ID kartes kopiju, lūdzam aizkrāsot visu pārējo informāciju, atstājot tikaijūsu vārdu, uzvārdu un adresi.
Sūtot ID kartes kopiju, ir jābūt skaidram, ka tā ir kopija. Tāpēc lūdzam uz ID kartes kopijas norādītšādu ziņu: “Šī ir kopija”.

Lai mums būtu iespējams apstrādāt jūsu lūgumu, kā arī identifikācijas vajadzībām, lūdzam ņemtvērā, ka mēs jūsu personas datus izmantojam saskaņā ar VDAR 6.panta pirmās daļas (c)apakšpunktu - kā juridisku pienākumu.
Tāpat arī jums ir tiesības iesniegt sūdzību ES datu aizsardzības regulatoram. THY attiecīgāuzraugošā iestāde ES ir Vācija kā ES dalībvalsts. Vācijā atbildīga ir šāda uzraugošā iestāde:Hesenes pavalsts Datu aizsardzības un informācijas brīvības amatpersona, Postfach 3163 65021
Wiesbaden.
13. Tiesības iebilst personas datu apstrādei (VDAR 21. pants)
Jums ir tiesības jebkurā laikā, pamatojoties uz savu īpašo situāciju, iebilst savu personas datu
apstrādei, tostarp profilēšanai, kas pamatota ar šiem noteikumiem, saskaņā ar VDAR 6.panta pirmāsdaļas (e) vai (f) apakšpunktu.
Mēs vairs neapstrādāsim jūsu personas datus, izņemot gadījumu, kad varam uzrādīt pārliecinošuleģitīmu apstrādes pamatu, kas ir svarīgāks par datu subjekta interesēm, tiesībām un brīvībām, vai
kas nepieciešams juridisku prasību celšanai, īstenošanai vai aizstāvībai.
Ja personas dati tiek apstrādāti tiešā mārketinga nolūkos, jums ir tiesības jebkurā laikā iebilst pretsavu personas datu apstrādi šādam mārketingam, tostarp profilēšanai, tādā apjomā, kādā apstrāde
ir saistīta ar šo tiešo mārketingu.
Ja jūs iebilstat apstrādei tiešā mārketinga nolūkos, jūsu personas dati šiem nolūkiem vairs netiks
apstrādāti.
Informācijas sabiedrības pakalpojumu izmantošanas kontekstā, neņemot vērā Direktīvu
2002/58/EK, jūs varat īstenot savas iebilduma tiesības ar automātiskiem līdzekļiem, izmantojot
tehnisko specifikāciju.
14. Datu drošība
Mēs veicam visus nepieciešamos tehniskos un organizatoriskos pasākumus, lai aizsargātu jūsu
personas datus un mazinātu riskus, kas rodas saistībā ar nesankcionētu piekļuvi, netīšu datu
zaudēšanu, tīšu dzēšanu vai bojāšanu.
Attiecībā uz minēto, mūsu Sabiedrība:








Nodrošina datu drošību, pielietojot aizsardzības sistēmas, ugunsmūrus un citu
programmatūru un iekārtas, kas ietver traucējumu novēršanas sistēmas pret vīrusiem uncitu ļaunatūru;Piekļuve personas datiem mūsu uzņēmumā ir kontrolēts process atbilstoši datu raksturam
un struktūrvienības/lomas/prakses pilnvarojuma ietvariem;
Nodrošina nepieciešamo pārbaužu veikšanu, lai ieviestu VDAR noteikumus saskaņā ar
VDAR 32. pantu;
Nodrošina datu apstrādes darbību likumību ar iekšējās politikas un kārtības palīdzību,
Piemēro stingrākus pasākumus speciālo kategoriju personas datu piekļuvei;
Ja personas datiem ir ārēja piekļuve ārpakalpojumu iepirkšanas rezultātā, mūsu
Sabiedrība uzliek par pienākumu attiecīgajai trešajai personai uzņemties VDAR noteikumu
ievērošanu;Sabiedrība veic nepieciešamos pasākumus visu darbinieku, it īpaši to, kuriem ir piekļuve
personas datiem, informēšanai par viņu pienākumiem un atbildību VDAR ietvaros.